**RETNINGSLINJER FOR FAU ARBEID VED FISKÅ SKOLE**

**Formål med FAU**

* FAU er bindeleddet mellom foreldrene og skolen.
* FAU skal medvirke til at elever og foreldre tar aktivt del i arbeidet for å skape et godt skolemiljø

**Valg**

* FAU skal være sammensatt av en foreldrekontakt og en vara for hver klasse.
* Alle har stemme- og talerett
* Foreldrekontaktene og vara på 8. trinn velges på foreldremøte i sept.

9. og 10. trinn har valg på vara på foreldremøte på høsten. Vara fra siste skoleår rykker vanligvis opp som foreldrekontakt

* Foreldrekontakt velges for 1 år av gangen.
* Konstituering av FAU: FAU leder og nestleder velges på første FAU møte på høsten. De velges for 1 år av gangen.

**Møter**

* FAU avholder normalt 6 møter i året. Ekstraordinære møter etter behov.
* Alle foreldrekontaktene har plikt til å stille på FAU møtene. Foreldrekontakten må selv informere vara om de ikke kan stille på møter selv. Det er møterett for Vararepresentantene, og det er ønskelig at de deltar på flest mulig møter.
* Møteinnkalling med saksliste sendes ut minium 1 uke i forveien
* Møteplan for hele året settes opp på første møte
* Kopi av innkalling sendes til rektor og styrerepresentanter
* Inspektør møter med talerett, unntatt er saker som FAU ønsker å diskutere alene. Rektor innkalles ved behov
* FAU kan fatte vedtak når alminnelig flertall er tilstede
* FAU-leder er møteleder
* Inspektør er referent på møtene

**Kommunikasjon**

* Innkalling ,referat, saksinnlegg og lignende skal fortrinnsvis sendes på E-mail.
* Leder sørger for skriftlig versjon i egen perm
* Hver foreldrekontakt sørger for god kommunikasjon med foreldrene i sin gruppe/klasse. Mailadresser kan samles inn til dette formålet

**Oppgaver**

* FAU bestemmer satsingsområder for skoleåret på første møte
* FAU skal/kan fortsette saker fra forrige skoleår for å avslutte disse
* FAU kan nedsette egne utvalg og komiteer
* Skole-hjem samarbeidet skal være en sentral del av arbeidet

Rev. 15.10.2014